המשרד להגנת הסביבה לא מצליח לטפל בנושאים באחריותו אז הוא מנסה להעלים אותם. התוצאה בשבילנו: עוד פסולת, יותר קרינה ופחות אוויר נקי ■ “תזכיר לי” –פינה קבועה בה נתמצת תיקוני חוק ממשלתיים שכולנו מפספסים בגלל השם המרדים “תזכיר חוק”.
מתקנה חדשה שבדקנו עולה כי המשרד להגנת הסביבה מבקש לצמצם אחריות בשלושה תחומים אשר בהם נכשל בקידום המדיניות שהוטלה עליו: (1) מחזור פסולת מכרות: המשרד מבקש לבטל חוק שמטרתו להגדיל את היקפי המחזור של פסולת הנכרת במכרות. המשרד היה אחראי לקבוע תקנות בנושא אך לטענתו לא הצליח להגיע להסכמות. עם מי? לא כתוב בתזכיר החוק. לא רוצים להתאמץ ולקבוע תקינה? מה עושים? מבטלים. (2) תקנות קרינה סלולרית: המשרד מבטל את אחריותו להתקין תקנות בטיחות בנושא. טיפה רקע: התקנות בנוגע למרחקי בטיחות ורמות הקרינה המותרת היו צריכות להיקבע עוד ב- 2007 (לפני 10 שנים!). מצד אחד, המשרד מציין שלא תהיה פגיעה בבריאות הציבור מאי התקנת התקנות אך מצד שני, גם שהתאמץ בשנה האחרונה להגיע להסכמות עם השרים הרלוונטיים (שר האנרגיה ושר האוצר) אך ללא הצליח לעשות כן. לא רוצים לריב, אז מה עושים? פשוט מבטלים. (3) חוק אויר נקי: המשרד מבקש כעת להסיר אחריות מתקנות לפליטות ממקורות מזהמים נייחים (תנורי יצור פחם, זיקוק דלק, קליית עופרת, ייצור מלט, תעשיות כימיות ועוד), מכיוון שלטענתו: "בפועל לא ניתן לעמוד בחובה זו, לאור הכמות והמגוון של סוגי מקורות הפליטה". לא מצליחים להתמודד עם נושא מורכב, אז מה עושים? שוב, מבטלים. תזכיר חוק זה מלמד אותנו עוד ועל הצורה בה שרים בממשלה תופסים את עבודתם. היינו מצפים שהמשרד והשר בראשו ימצו את כלל האפשרויות לעמוד בהגדרות החוק ובאחריות שהוטלה עליהם ולא ינסו אם הם נתקלים בקשיים – לבטלה. צמצום רגולציה ותקינה אינה בהכרח דבר רע. אבל אם עושים זאת, ראוי לבחון קודם את הסיבות. קישור לתזכיר המלא: http://www.tazkirim.gov.il/Tazkirim_Attachments/43583_x_AttachFile.docx (מה עושים כדי שיתוקן) יש לכם השגות על תזכיר החוק המדובר? זה השלב בו הציבור יכול להשפיע! היכנסו לאתר הממשלתי והעירו. למרבה הצער, היכולת להגיב פועלת כיום רק בגרסאות מיושנות של דפדפן אקספלורר שלא קיימות עוד (באמת). אין לכם? מוזמנים לכתוב פה בתגובות את הערותיכם ואנו נעבירן במרוכז. 